ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 30/2558 เรื่อง การให้ความเห็นชอบผู้สอบบัญชีต่างประเทศ โดยที่มาตรา 61 มาตรา 89 และมาตรา 199 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และประกาศคณะกรรมการกํากับตลาดทุนที่เกี่ยวกับการเสนอขายหุ้นของบริษัทต่างประเทศและที่เกี่ยวกับการเปิดเผยฐานะการเงินและผลการดําเนินงานของบริษัทต่างประเทศ กําหนดให้ผู้สอบบัญชีที่ลงลายมือชื่อในรายงานการตรวจสอบงบการเงินของบริษัทต่างประเทศที่กําหนดตามบทบัญญัติหรือข้อกําหนดดังกล่าวต้องเป็นผู้สอบบัญชีที่ได้รับความเห็นชอบจากสํานักงาน ดังนั้น เพื่อประโยชน์ในการดังกล่าว สํานักงานออกข้อกําหนดเกี่ยวกับการให้ความเห็นชอบผู้สอบบัญชีต่างประเทศไว้ดังต่อไปนี้ข้อ ๑ ประกาศนี้ใช้บังคับกับการให้ความเห็นชอบผู้สอบบัญชีต่างประเทศโดยผู้สอบบัญชีที่ได้รับความเห็นชอบจากสํานักงานตามประกาศนี้สามารถสอบบัญชีและลงลายมือชื่อเพื่อแสดงความเห็นในการสอบบัญชีได้เฉพาะกิจการที่เป็นบริษัทต่างประเทศที่ประสงค์จะเสนอขายหุ้นต่อประชาชนเป็นการทั่วไปในประเทศไทย หรือที่ได้รับอนุญาตให้เสนอขายหุ้นในลักษณะดังกล่าวแล้วข้อ ๒ ให้ผู้สอบบัญชีต่างประเทศที่ประสงค์จะเป็นผู้สอบบัญชีที่ได้รับความเห็นชอบจากสํานักงานยื่นคําขอความเห็นชอบต่อสํานักงานตามแบบ 61-1F พร้อมทั้งเอกสารหลักฐานตามที่กําหนดไว้บนเว็บไซต์ของสํานักงาน โดยสํานักงานจะแจ้งให้ผู้ยื่นคําขอทราบถึงการรับแบบและเอกสารหลักฐานตามที่กําหนดไว้พิจารณาแล้ว ภายในเจ็ดวันนับแต่วันที่ผู้ยื่นคําขอยื่นเอกสารหลักฐานครบถ้วนข้อ ๓ ให้ผู้สอบบัญชีต่างประเทศที่ยื่นคําขอเป็นผู้สอบบัญชีที่ได้รับความเห็นชอบตามข้อ 2 ชําระค่าธรรมเนียมการยื่นคําขอตามอัตราที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ โดยให้ชําระค่าธรรมเนียมดังกล่าวเมื่อยื่นคําขอ ในกรณีที่สํานักงานมีความจําเป็นต้องไปตรวจเยี่ยมสํานักงานสอบบัญชีที่ผู้ยื่นคําขอสังกัดหรือสถานที่อื่นใดที่จําเป็นต่อการพิจารณาคําขอความเห็นชอบของผู้ยื่นคําขอ ผู้ยื่นคําขอต้องเป็นผู้รับผิดชอบค่าใช้จ่ายเกี่ยวกับค่าที่พักและค่ายานพาหนะเดินทางที่เกิดขึ้นจากการไปตรวจเยี่ยมสํานักงานสอบบัญชีหรือสถานที่อื่นใดนั้นตามที่เกิดขึ้นจริงและเป็นไปตามสมควร โดยสํานักงานอาจกําหนดหลักเกณฑ์ที่ชัดเจนในเรื่องดังกล่าวได้ ข้อ ๔ ข้อมูลหรือเอกสารที่ยื่นต่อสํานักงานตามประกาศนี้ ให้ใช้ภาษาไทยหรือภาษาอังกฤษ เว้นแต่ได้รับผ่อนผันจากสํานักงานให้ใช้ภาษาอื่นนอกจากภาษาอังกฤษได้ ในกรณีที่ข้อมูลหรือเอกสารที่ยื่นต่อสํานักงานแปลมาจากข้อมูลหรือเอกสารภาษาอื่นนอกจากภาษาไทยหรือภาษาอังกฤษ ให้ผู้ยื่นคําขอดําเนินการดังต่อไปนี้ด้วย (1) ดําเนินการให้ผู้แปลรับรองความถูกต้องว่า สาระของการแปลถูกต้องตรงตามสาระของข้อมูลหรือเอกสารที่เป็นต้นฉบับ (2) ผู้ยื่นคําขอต้องรับรองว่า สาระของข้อมูลหรือเอกสารที่แปลนั้นเป็นเรื่องที่เกิดขึ้นหรือมีอยู่จริง และมิได้มีการปกปิดข้อเท็จจริงที่พึงเปิดเผยข้อ ๕ ในการพิจารณาคําขอความเห็นชอบ สํานักงานอาจแจ้งให้ผู้ขอความเห็นชอบชี้แจง หรืออธิบายเพิ่มเติมภายในระยะเวลาที่สํานักงานกําหนด ในกรณีที่ผู้ขอความเห็นชอบไม่ปฏิบัติตามวรรคหนึ่ง สํานักงานจะถือว่าบุคคลนั้นไม่ประสงค์จะยื่นขอความเห็นชอบอีกต่อไปข้อ ๖ ผู้สอบบัญชีต่างประเทศที่จะได้รับความเห็นชอบตามประกาศนี้ต้องมีลักษณะตามหลักเกณฑ์ข้อใดข้อหนึ่งดังต่อไปนี้ (1) เป็นผู้สอบบัญชีสําหรับกิจการที่มีส่วนได้เสียสาธารณะ และอยู่ภายใต้การกํากับดูแลของหน่วยงานกํากับดูแลซึ่งเป็นที่ยอมรับในระดับสากล ทั้งนี้ ตามหลักเกณฑ์ในข้อ 7 (2) กรณีอื่นนอกจาก (1) ต้องเป็นไปตามที่กําหนดในข้อ 8ข้อ ๗ ผู้สอบบัญชีต่างประเทศที่จะได้รับความเห็นชอบตามข้อ 6(1) ต้องเป็นไปตามหลักเกณฑ์ดังต่อไปนี้ (1) เป็นผู้สอบบัญชีที่สามารถทําการสอบบัญชีสําหรับบริษัทที่มีหุ้นเป็นหลักทรัพย์ซื้อขายในกระดานหลัก (main board) ของตลาดหลักทรัพย์ต่างประเทศได้โดยชอบด้วยกฎหมายหรือกฎเกณฑ์ของต่างประเทศ และมีประสบการณ์การสอบบัญชีของบริษัทดังกล่าว (2) อยู่ภายใต้การกํากับดูแลของหน่วยงานที่มีลักษณะใดลักษณะหนึ่งดังนี้ (ก) หน่วยงานกํากับดูแลที่มีมาตรฐานในการกํากับดูแลผู้สอบบัญชีซึ่งเป็นที่ยอมรับโดย International Forum of Independent Audit Regulators (IFIAR) หรือ European Commission (EC) (ข) หน่วยงานอิสระที่ทําหน้าที่กํากับดูแลผู้สอบบัญชีในประเทศที่ได้รับผลการประเมินมาตรฐานการกํากับดูแล Financial Sector Assessment Program (FSAP) ในหัวข้อเกี่ยวกับผู้สอบบัญชี (auditor) ในระดับไม่ต่ํากว่า broadly implemented ข้อ ๘ ผู้สอบบัญชีต่างประเทศที่จะได้รับความเห็นชอบตามข้อ 6(2) ต้องเป็นไปตามหลักเกณฑ์ดังต่อไปนี้ (1) เป็นผู้สอบบัญชีที่สามารถทําการสอบบัญชีได้โดยชอบด้วยกฎหมายหรือกฎเกณฑ์ของต่างประเทศ (2) สังกัดสํานักงานสอบบัญชีเพียงหนึ่งแห่ง โดยสํานักงานสอบบัญชีที่สังกัดต้องมีลักษณะดังนี้ (ก) มีระบบควบคุมคุณภาพงานที่เพียงพอและน่าเชื่อถือว่าจะสามารถดูแลให้ผู้สอบบัญชีในสังกัดปฏิบัติงานให้เป็นไปตามมาตรฐานวิชาชีพได้อย่างต่อเนื่อง โดยระบบควบคุมคุณภาพงานดังกล่าวต้องเป็นไปตาม International Standard on Quality Control (ISQC1) ที่กําหนดโดย International Federation of Accountants (IFAC) (ข) มีจํานวนผู้สอบบัญชีที่สามารถทําการสอบบัญชีได้โดยชอบด้วยกฎหมายหรือกฎเกณฑ์ของต่างประเทศ และผู้ช่วยผู้สอบบัญชีที่มีคุณวุฒิไม่ต่ํากว่าปริญญาตรี รวมกันไม่น้อยกว่าห้าคนซึ่งต้องปฏิบัติงานเต็มเวลาให้กับสํานักงานสอบบัญชี โดยอย่างน้อยสองคนต้องเป็นผู้สอบบัญชีที่สามารถทําการสอบบัญชีได้โดยชอบด้วยกฎหมายหรือกฎเกณฑ์ของต่างประเทศ (3) มีคุณสมบัติและไม่มีลักษณะต้องห้ามตามที่กําหนดในข้อ 12(2) (ก) ให้ผู้สอบบัญชีที่ได้รับความเห็นชอบตามวรรคหนึ่ง แจ้งการเปลี่ยนแปลง สํานักงานสอบบัญชีที่สังกัดตามแบบ 61-3F ที่จัดไว้บนเว็บไซต์ของสํานักงานภายในสามสิบวันนับแต่วันสุดท้ายของการปฏิบัติงานในสํานักงานสอบบัญชีเดิมข้อ ๙ สํานักงานจะแจ้งผลการพิจารณาคําขอความเห็นชอบภายในระยะเวลาดังต่อไปนี้ (1) ภายในสามสิบวันนับแต่วันที่สํานักงานได้รับเอกสารหลักฐานครบถ้วน ในกรณีที่ผู้ยื่นคําขอความเห็นชอบเป็นผู้สอบบัญชีต่างประเทศตามข้อ 6(1) (2) ภายในหนึ่งร้อยยี่สิบวันนับแต่วันที่สํานักงานได้รับเอกสารหลักฐานครบถ้วน ในกรณีที่ผู้ยื่นคําขอความเห็นชอบเป็นผู้สอบบัญชีต่างประเทศตามข้อ 6(2)ข้อ ๑๐ การให้ความเห็นชอบตามประกาศนี้มีกําหนดระยะเวลาคราวละไม่เกินสองปีข้อ ๑๑ ในกรณีที่ปรากฏข้อท็จจริงว่ามีเหตุดังต่อไปนี้ สํานักงานอาจสั่งพักหรือเพิกถอนการให้ความเห็นชอบผู้สอบบัญชีต่างประเทศตามข้อ 6(1) ตามสมควรแก่กรณี (1) ผู้สอบบัญชีต่างประเทศมีคุณสมบัติไม่เป็นไปตามข้อ 7 (2) ผู้สอบบัญชีต่างประเทศมีพฤติกรรมที่แสดงถึงการขาดจรรยาบรรณวิชาชีพบัญชี หรือมีพฤติกรรมที่ฝ่าฝืนหรือไม่ปฏิบัติตามมาตรฐานการสอบบัญชีสากล ทั้งนี้ เฉพาะกรณีที่พฤติกรรมดังกล่าวอาจก่อให้เกิดผลกระทบต่อความน่าเชื่อถือต่อตลาดทุนไทยโดยรวม ข้อ ๑๒ นอกจากที่กําหนดไว้ในประกาศนี้เป็นการเฉพาะ ให้นําหลักเกณฑ์ตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน มาใช้บังคับกับการให้ความเห็นชอบผู้สอบบัญชีต่างประเทศตามประกาศนี้ โดยอนุโลม เท่าที่ไม่ขัดหรือแย้งกับหลักการในการกํากับดูแลผู้สอบบัญชีต่างประเทศ ทั้งนี้ ตามหลักเกณฑ์ดังนี้ (1) กรณีที่ผู้ยื่นคําขอความเห็นชอบเป็นผู้สอบบัญชีต่างประเทศตามข้อ 6(1) หรือ (2) ให้นําหลักเกณฑ์ของประกาศดังกล่าวในเรื่องดังต่อไปนี้มาใช้บังคับ (ก) การพิจารณาพฤติกรรมที่เป็นลักษณะต้องห้าม รวมทั้งกระบวนการและขั้นตอนในการพิจารณากรณีดังกล่าว (ข) การต่ออายุการให้ความเห็นชอบ (ค) หน้าที่ภายหลังได้รับความเห็นชอบของผู้สอบบัญชี (ง) อํานาจของสํานักงานในการดําเนินการใด ๆ ที่เกี่ยวข้องกับการให้ความเห็นชอบรวมทั้งบทบังคับอื่น ๆ (2) กรณีที่ผู้ยื่นคําขอความเห็นชอบเป็นผู้สอบบัญชีต่างประเทศตามข้อ 6(2) ให้นําหลักเกณฑ์ของประกาศดังกล่าวในเรื่องดังต่อไปนี้ มาใช้บังคับเพิ่มเติมด้วย (ก) คุณสมบัติและลักษณะต้องห้ามของผู้สอบบัญชี แต่ไม่รวมถึงหลักเกณฑ์เกี่ยวกับการสังกัดสํานักงานสอบบัญชี (ข) หน้าที่เพิ่มเติมของผู้สอบบัญชีที่เป็นหัวหน้าสํานักงานสอบบัญชี (ค) การดําเนินการแก้ไขเพื่อให้มีคุณสมบัติถูกต้องตามที่กําหนด (ง) การพัก การเพิกถอน และการสิ้นสุดการให้ความเห็นชอบ ข้อ ๑๓ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 9 เมษายน พ.ศ. 2558 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์